Pjotr Ivanovitsj Bagration
Store norske leksikon,Historie,Verdens historie og samtidshistorie,Europa,Russland og Sovjetunionens historie,Russlands eldre historie
Pjotr Ivanovitsj Bagration var en russisk general. Han var etterkommer av de armensk-georgiske bagratidene.
Bagration deltok i alle russiske kriger i årene 1783–1812, blant annet mot polakkene og mot svenskene ved besettelsen av Finland i 1808, under napoleonskrigene. Han ledet de russiske tropper over isen til Ålandsøyene og besatte disse. Under felttoget i 1812 mot Napoleon Bonaparte var han sjef for 2. armé i vest, led nederlag ved Mogiljov (dagens Mahiljou i Belarus), men klarte å redde storparten av styrkene sine. I slaget ved Borodino 7. september 1812 hadde han kommandoen over russernes venstre flanke, og ble dødelig såret. Les mer i Store norske leksikon bagratidene napoleonskrigene Russlands historie